**ELŐTERJESZTÉS**

Tiszavasvári Város Önkormányzata Képviselő-testületének

2018. június 28-án

tartandó testületi ülésére

Az előterjesztés tárgya: **A Tiszavasvári Közétkeztetési Nonprofit Kft. működésével**

**összefüggő** **döntésekről**

Iktatószám: TPH/1403-12/2018

Melléklet: nincs

A napirend előterjesztője: Sipos Ibolya alpolgármester

Az előterjesztést készítette: Fenyvesi-Nagy Emese köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz. 4. melléklet 1.30. pontja |
|  |  |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2018. június 25.

**Fenyvesi-Nagy Emese**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Fenyvesi-Nagy Emese

**ELŐTERJESZTÉS**

* **a Képviselő-testülethez –**

**A Tiszavasvári Város Közétkeztetési Nonprofit Kft. működésével összefüggő döntésekről**

**Tisztelt Képviselő-testület!**

**I. Ügyvezető megbízása**

A Képviselő-testület 154/2008. (VI.19.) Kt. számú határozatával pályáztatást követően 2008. július 01 napjától 2013. június 30. napjáig Gáll Antalnét bízta meg a Tiszavasvári Város Közétkeztetési Nonprofit Kft. (továbbiakban: Kft.) ügyvezetői feladatainak ellátására. A Kft. alapító okiratának 8.1. pontjába foglaltak szerint az ügyvezető megválasztása, visszahívása, és díjazásának megállapítása a társaság alapítójának, azaz a Képviselő-testületnek a kizárólagos döntési hatáskörébe tartozik. A Képviselő-testület a 138/2013. (V.23.) Kt. számú határozatával pályáztatás nélkül Gáll Antalnét bízta meg vezetői feladatainak ellátására a következő öt éves időtartamra, mely 2018. június 30. napjával jár le.

A Képviselő- testület a 103/2018. (IV.26.) Kt. számú határozatával döntött az ügyvezető munkakörének betöltésére irányuló pályázati kiírásról, melynek benyújtási határideje 2018. május 18. napja volt. A pályázati kiírásra összesen 5 db pályamunka érkezett, de ezekről a Képviselő-testület érdemben nem hozott döntést, mivel mind az 5 pályázatot eredménytelennek nyilvánította.

Felhívom a tisztelt Képviselő-testület figyelmét, hogy **a Kft. nem maradhat ügyvezető nélkül**, mert az ügyvezető határozott idejének lejártát követően **a Cégbíróság törli** az ügyvezetőt a cégnyilvántartásból, és egyidejűleg felhívja a társaságot, hogy **30 napon belül** jelentsen be új ügyvezetőt azzal, hogy amennyiben a felhívásnak határidőben nem tesz eleget, úgy **törvényességi felügyeleti eljárást indít** a társasággal szemben. Amennyiben a társaság továbbra sem tud gondoskodni új ügyvezető megválasztásáról, **végső soron a Cégbíróság a céget megszűntnek nyilvánítja, eltiltja a további működéstől, és elrendeli a kényszervégelszámolását.** Ez arra is kihat, hogy a Kft. dolgozói bizonytalanságba kerülnek, hiszen a munkabérek, a szabadságok kiadása nem lesz megoldott. Ne felejtkezzünk el a szünidei gyermekétkeztetésről, a városi rendezvényekről, az esküvőkről sem, a Gólyahír Ifjúsági Tábornak pedig egész nyáron 100%-os kihasználtsága van, ezek a megnövekedett feladatok megkívánják az ügyvezető munkáját.

A gazdasági társaságokról szóló 2006. évi IV. törvény beépült a Polgári Törvénykönyvről szóló 2013. évi V. törvénybe (továbbiakban: Ptk.). Az új Ptk. diszpozitív, ami azt jelenti, hogy mindent megenged, amit nem tilt a törvény. Az új Ptk. 3:114.§ [A vezető tisztségviselő megbízatás időtartama] így fogalmazza meg *„A vezető tisztségviselői megbízatás 5 évre szól”*, de ettől a diszpozitív jelleg miatt el lehet térni, tehát rövidebb és hosszabb időtartamban is meg lehet állapodni.

A vezetői megbízatás lehet:

* határozott 5 éves időtartamra szóló vagy
* határozatlan idejű munkaviszony.

A Munka Törvénykönyvéről szóló 2012. évi I. törvény 192. § (2) bekezdése így szól „*A határozott idejű munkaviszony tartama az öt évet nem haladhatja meg, ideértve a meghosszabbított és az előző határozott időre kötött munkaszerződés megszűnésétől számított hat hónapon belül létesített újabb határozott tartamú munkaviszony tartamát is.”*

Határozott idő esetén a felmondási idő 30 nap, ez az idő a munkáltatónál munkaviszonyban töltött 3 év után már plusz öt nappal nő. A munkáltató felmondása esetén a munkavállalót végkielégítés illeti meg. Ennél a munkaviszonynál a munkáltató azonnali hatályú felmondással is élhet, amennyiben annak szükségét érzi és bizonyítani tudja.

A határozatlan idő létesítése mindkét fél számára egy egyszerűbb és könnyebb munkajogi szabályozást ad, mivel az előbb felsorolt munkaviszony megszűnése és megszüntetésére vonatkozó tényezők nem vonatkoznak rá.

Tisztelt Képviselő-testület, a Kft. **ügyvezető nélkül nem maradhat**.

**Egyeztettem a jelenlegi ügyvezetővel** **és felkértem**, hogy egy átmeneti időtartamra az ügyvezetői feladatokat lássa el. Ügyvezető asszony tekintettel az önkormányzat érdekeire vállalná a felkérést az átmeneti időre. Az idő rövidségére tekintettel, álláspontom szerint jelenleg ez irányba kellene haladnunk és megbízni Gáll Antalnét határozott időre

**II. Ügyvezetői pályázat kiírása**

Lehetőség van a pályázat újbóli kiírására is (nem kötelező pályáztatni). Beadási határidőnek hosszabb időt is megadhatunk, hogy az elbírálásra már az időközi választás megtörténte után kerüljön sor, amely talán megkönnyíti a testületi döntéshozatal folyamatát. **Az ügyvezető megbízásához** ugyanis Magyarország helyi önkormányzatairól szóló 2011. évi CLXXXIX. tv. 50.§-a értelmében **minősített többség, azaz** **7 fő igen szavazata szükséges**. Az időközi választást követően lehetősége nyílik az új polgármesternek arra, hogy javaslatot tegyen azon személyre, akivel együtt kíván dolgozni, ezen kívül a választás megteremti annak lehetőségét, hogy kialakuljon az egységes döntéshozatali szándék ami a minősített többséghez szükséges.

A Polgári Törvénykönyvről szóló 2013. évi V. törvény 3:79. § [A vezető tisztségviselői megbízatás]

*„(1) Ha az alapszabályban vagy a választás során a vezető tisztségviselői megbízás időtartamáról a tagok nem rendelkeznek, a vezető tisztségviselő megbízatása két évre szól.”*

A fenti jogszabályhely alapján a **vezetői megbízás időtartama** 2018. október 01. napjától –2020. szeptember 30. napjáig szól.

A Munka Törvénykönyvéről szóló 2012. évi I. törvény 45.§ (5) bekezdése *értelmében „a felek a munkaszerződésben a munkaviszony kezdetétől számított legfeljebb három hónapig terjedő próbaidőt köthetnek ki.”*

Így a próbaidő időtartama 2018. október 01-től 2018. december 31-ig tart.

Mindezek alapján kérem a Tisztelt Képviselő-testületet, hogy a határozat-tervezetet megtárgyalni és elfogadni szíveskedjenek.

Tiszavasvári, 2018. június 25.

**Sipos Ibolya**

**általános helyettesítésre  
megbízott alpolgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2018.(VI…..) Kt. számú**

**határozata**

(amely a…...(2018.VI…..) számú alapítói határozatnak minősül)

**Gáll Antalné ügyvezető megbízása**

A Képviselő-testület az előterjesztést megtárgyalta és az alábbi határozatot hozza:

1. A Tiszavasvári Város Közétkeztetési Nonprofit Kft. ügyvezetőjének, Gáll Antalnét bízza meg

2018. július 1. napjától 2018. december 31. napjáig

határozott

**vagy**

2018. július 01. napjától határozatlan időre.

2. Felkéri az általános helyettesítésre megbízott alpolgármestert, hogy gondoskodjon a munkaszerződés megkötéséről valamint a módosítások Alapítói Okiratban történő átvezetéséről.

**Határidő:** azonnal **Felelős:** Sipos Ibolya általános

helyettesítésre megbízott

alpolgármester

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2018.(VI…..) Kt. számú**

**határozata**

(amely a…...(2018.VI…..) számú alapítói határozatnak minősül)

**A Tiszavasvári Város Közétkeztetési Nonprofit Kft. megüresedő vezetői álláshelyének betöltésére vonatkozó pályázat kiírásáról**

A Képviselő-testület az előterjesztést megtárgyalta és az alábbi határozatot hozza:

Tiszavasvári Város Önkormányzata(4440. Tiszavasvári, Városháza tér 4. szám), mint a **Tiszavasvári Város Közétkeztetési Nonprofit Kft.** (továbbiakban: Kft.)

**alapítója**

pályázatot hirdet a Kft. (székhelye: 4440. Tiszavasvári, Városháza tér 4. szám)

**ügyvezető**

munkakörének betöltésére.

**Feladatköre**: a Kft. ügyvezető munkakörének ellátása.

**Munkakörébe tartozó lényeges feladatok:**

* a társaságra vonatkozó jogszabályok, az SZMSZ, a belső szabályzatok és a közétkeztetésre vonatkozó rendeletek betartása mellett a Kft. gazdaságos és hatékony működtetése;
* a helyi alapfokú és középfokú oktatási intézmények tanulói étkeztetésének megszervezése, a szociálisan rászoruló gyermekek szünidei étkeztetésének biztosítása, valamint a dolgozói és vendégebédek, családi, vállalati és intézményi étkeztetések lebonyolítása;
* a főzőkonyhák munkájának irányítása, beszerzések, megrendelések koordinálása, a HACCP működtetése, közbeszerzések kiírása, adminisztrációs nyilvántartások vezetése;
* a társaság képviselete harmadik személlyel szemben, illetve bíróság és más hatóság előtt;
* a társaság alkalmazottai tekintetében a munkáltatói jogok gyakorlása;
* a Városi Piac folyamatos működésének és felügyeletének biztosítása;
* a Gólyahír Gyermek és Ifjúsági Tábor üzemeltetése, színvonalának fenntartása és a táborozó vendégek étkeztetésének megszervezése.

**A vezetői megbízás időtartama**: 2018. október 01. napjától –2020. szeptember 30.

A próbaidőt 3 hónapban határozzák meg, melynek időtartama 2018. október 01-től 2018. december 31-ig tart.

**Pályázati feltételek:**

* Felsőfokú

dietetikusi vagy közgazdasági, vagy élelmiszeripari végzettség, vagy vendéglátó ipari vagy kereskedelmi végzettség vagy mérlegképes könyvelői képesítés, **vagy**

* Középfokú

közgazdasági, vagy vendéglátó ipari vagy kereskedelmi végzettség

* Felhasználói szintű számítógépes ismeretek,
* Büntetlen előélet

**Pályázat elbírálásánál előnyt jelent**: **élelmezésvezetői képesítés** illetve ügyvezetői tapasztalat vagy hasonló területen szerzett gyakorlat.

**A pályázat részeként benyújtandó iratok:**

* Részletes szakmai önéletrajz,
* Közjegyző által hitelesített iskolai végzettséget igazoló okiratok másolata,
* Szakmai vezetési program,
* 3 hónapnál nem régebbi erkölcsi bizonyítvány,
* Nyilatkozat arról, hogy a pályázatával kapcsolatban a testületi ülés keretében kívánja-e zárt ülés megtartását,
* Nyilatkozat a felhasználói szintű számítógépes ismeretek meglétéről,
* Nyilatkozat arról, hogy a pályázó nem áll cselekvőképességet kizáró vagy korlátozó gondnokság alatt.

**A pályázat benyújtási határideje**: 2018. augusztus 31.

**A pályázat elbírálásának módja**: A Képviselő-testület a pályázat benyújtási határidejének lejártát követő ülésen bírálja el a pályázatokat.

**Bérezés**: bruttó 350.000,- Ft/hó

**Egyéb juttatás:**

* saját gépjármű munkavégzés céljából történő használata, a munkába járás kivételével maximum bruttó 30.000,- Ft/hó
* céges előfizetéses mobiltelefon használata, maximum bruttó 5.000,-Ft/hó, mely az alapdíj összegét is tartalmazza

**A pályázat benyújtásának módja**: Postai úton vagy személyesen a pályázatnak a Tiszavasvári Város Önkormányzatának Képviselő-testülete címére történő megküldésével (4440 Tiszavasvári, Városháza tér 4.). Kérjük a borítékon feltüntetni a következő **hivatkozási számot: TPH/7510/2018**, valamint a munkakör megnevezését: **ügyvezető**.

**A pályázati kiírás további közzétételének helye, ideje:**

* Tiszavasvári Város Honlapja - 2018. július 01.
* Tiszavasvári Városi Televízió Képújság - 2018. július 01.

A pályázati kiírással kapcsolatosan további információt Badics Ildikó jegyző ad, a 42/520-500-as telefonszámon.

A pályázat kiírója fenntartja a jogot, hogy a pályáztatás folyamatát eredménytelennek nyilváníthassa.

**Határidő**: 2018. július 01 **Felelős:** Sipos Ibolya,

általános helyettesítésre  
megbízott alpolgármester